stanford-oval/wikipedia huggingface dataset:
מצדה (מיני-סדרה)
עלילה > חלק ראשון

הפרק נפתח בתצלום אווירי של מצדה, ומסע של חיל שריון העולה למבצר על מנת להישבע אמונים למדינת ישראל. משם חוזרים בזמן לשנת 70 לספירת הנוצרים, עת נכבשה ירושלים בידי הלגיונות הרומאיים ובית המקדש נחרב. אלעזר בן יאיר (פיטר שטראוס), משפחתו וכמה מחבריו מצליחים להימלט מהעיר הנחרבת, כשהם מגלים כי הנהגת המרד חוסלה כליל. למרות היאוש אלעזר לוקח על עצמו את ההנהגה וממשיך במלחמת גרילה כנגד חיילים רומיים וכנגד משלוחי המיסים מיהודה לרומא, כאשר צבאו הקטן ובני משפחותיהם חיים במצדה. בזמן זה ממונה פלביוס סילבה (פיטר או'טול) למפקד הלגיון וניסיון התנקשות בחייו, על ידי אחד מחייליו בשם לינטיוס נכשל, אך גורם לו לפציעה בבירכו. סילבה אמור להוציא את לינטיוס להורג בשל כך, אך מוחל לו. כאשר אלעזר וחייליו פושטים על חברון ומשמידים את משלוח המס במקום, מעכב סילבה את נסיעתו לרומא ודורש להיפגש עם מנהיג המורדים פנים מול פנים. אלעזר מגיע למקום המפגש אולם סירובו של אלעזר לפזר את צבאו הקטן וביטחונו הרב, גורם לסילבה ללכוד אותו. במהלך שהותו של אלעזר בשבי, מתיידד עמו סילבה ומציע לו הסכם הפסקת אש. אלעזר מציב תנאים וסילבה מבטיח להעביר תנאים אלה לקיסר אספסיאנוס ומשחרר את אלעזר כאשר שני הצדדים מבטיחים כי עד שתגיע התשובה, לא תהיה לחימה משני הצדדים. על מנת לא לעורר היתקלויות נוספות סילבה משלם את מסי הפרובינקיה מכיסו הפרטי.
ברומא, לקיסר אספסיאנוס (טימותי וסט) יש אופוזיציה רחבה מאוד בסנאט אשר תוקפים את מדיניותו של אספסיאנוס וסילבה ביהודה, אספסיאנוס עצמו דוחה את התנאים שסילבה הביא מיהודה ויוצא בהצהרה חד משמעית כי הלגיון הרומי יעזוב את יהודה וישוב לרומא תוך שישה חודשים. סילבה רועם על כך, אולם הקיסר תומך בו, ממנה אותו לנציב יהודה, מגלה לו כי סגניו קוואדרטוס ומורביוס הם למעשה מרגלים עבור הסנאט, מספח אליו יועץ מקצועי בשם רוביוס גאלוס (אנתוני קווייל) אולם דורש ממנו להביא את הנהגת המורדים לרומא בזמן שהוקצב לו. כמו כן סילבה מתיידד עם בחור שאפתן בשם פאלקו (דייוויד וורנר) שעוזר לו ולקיסר בהתנצחויות עם הסנאט.
בזמן זה ביהודה, מפותים קוואדרטוס ומורביוס להצעות חיילים למענקי שחרור של חלקות אדמה פוריות ביהודה. הם מסכימים ומפנים יישובים רבים עבור חיילים אלה, ביניהם גם יישובים של איסיים, ולמעשה הפסקת האש מסתיימת לה במהלך פשיטות אלה נלכדת גם בחורה יפה בשם שיבא והיא נחשבת למעשה לרכושו של מורביוס. מפוני היישובים פונים למצדה ואלעזר מבטיח להעניק להם הגנה בתנאי שנטל העבודה והמלחמה יוטל על כולם (כולל האיסיים שמתנגדים למלחמה באופן עקרוני).
עלילה > חלק שני

בתגובה להפרת הפסקת האש אלעזר וצבאו משיבים מלחמה ומרעילים את בארות הרומאים, עניין שגורם להרוגים רבים בקרב הלגיון. סילבה שב ליהודה, כנציב הפרובינקיה וגוער בסגניו. הוא אוסף את הלגיון ויוצא עמו למצדה, שם שוכן צבא המורדים של אלעזר. אלעזר מרגיע את חייליו ובני משפתחותיהם (כ-900 איש, אישה וילד) מפני הצבא הרומאי הגדול, ומבטיח כי מזג האוויר והמחסור במים יהיה בעוכריהם של הרומאים. בבוקרו של יום עורכים הלגיונרים מצעד צבאי סמוך למבצר והם מותקפים על ידי הקנאים. החיילים הרומאים הצרים על מצדה נאלצים להסתפק במנות מים מצומצמות בעוד לנצורים הקנאים יש מים בשפע בזכות מערכות אגירת המים המצוינות שבנה המלך הורדוס. סילבה לא שכח את חוסר נאמנותם של סגניו שהפרו את שביתת האש, והוא שולח אותם למשימת התאבדות בה מצאו את מותם. שיבא, כרכושו של ליטיוס, מועברת להיות תחת חסותו של סילבה שמופתע מחוצפתה. סילבה נמשך לשיבא, הסבורה בתחילה כי הוא מעוניין בה רק כשפחת מין, אולם מה שסילבה באמת מחפש הוא אוזן קשבת, ועם הזמן אף שיבא נמשכת אליו. גאלוס מוצא דרך לכבוש את המבצר וזאת על ידי בניית סוללה לעבר חומות המבצר. פתרון זה נחגג על ידי כוהני הצבא בקורבן לאל מארס. במהלך העבודה נתקל סילבה בבעיה נוספת והיא ההתקפות החוזרות של תושבי המבצר על חייליו. הוא מוצא פתרון על ידי שימוש ביהודי האזור לשם בניית הסוללה, אותם לא יכלו הנצורים לתקוף מטעמי מצפון. גאלוס דורש מהחיילים לא לענות את היהודים במחנה יתר על המידה, משום שהם זקוקים להם למאמץ המלחמתי. אלעזר פנה ללוחמה פסיכולוגית, על מנת שצבאו של סילבה יפנה לו עורף. הוא מקים בריכת רחצה אל מול עיני הצופים הרומים, מצווה לנקז את מי השופכין על גב ההר אל מול עיניהם, ונואם להם נאומים שאמורים לשבור את רוחם תוך כדי לגלוג על חולשת השתייה של סילבה. בינתיים מתגלה ויכוח בין אלעזר למרים אשתו (ג'וליה פגאנו), כאשר אלעזר איבד את אמונתו באל לאחר חורבן המקדש, ואילו מרים שומרת בקנאות על אמונתה, ועל מנת לרצות אותה הוא מצטרף אל המתפללים בבית הכנסת.
עלילה > חלק שלישי

בעזרתו של השוחט המקומי (ראובן בר יותם), וכחלק מהמלחמה הפסיכולוגית שמנהל אלעזר כנגד הצבא הרומי, הוא יורד לבסיס הרומאים ומרעיל את התיישים המיועדים לקורבן. בבוקר למחרת, מגלים אנשי הדת הרומאיים כי במיעי הקורבן יש תולעים - עניין אשר בעיני הרומאים מסמל אסון חמור. סילבה אינו מקבל דעה זו, ובטוח כי אלעזר ואנשיו אחראים לעניין זה. עניין נוסף שלא עוזר למורל הצבא הרומי, הוא סופת חול אשר הרסה את המחנה הרומי כמעט לחלוטין. תנאים קשים גורמים לארבעה מחיילי הלגיון לתכנן להרוג את סילבה, אולם פעולה זו מסוכלת בזכות דיווח שנתן לינטיוס לסילבה. סילבה דן את האשמים למוות על ידי שליחתם למדבר. הנצורים במבצר חוגגים את פורים, כאשר היהודים במחנה הרומי מתמלאים בגעגועים. במבצר עצמו מתחיל לחץ עם התקרבותה של הסוללה לחומות. יש הצעות לתקוף את העבדים היהודים על מנת לסכל את העבודה, אולם אלעזר מסרב בתוקף. היחסים בין שיבא לסילבה מתחממים והם מתנחמים זה בזרועותיו של זו. ידידו של סילבה, פאלקו מגיע מרומא למחנה הרומי ביחד עם משלחת גדולה. פאלקו מתקבל בשמחה אולם רוביוס גאלוס חושד בכוונותיו של פאלקו. פאלקו עצמו מציע לסילבה להשתמש בעבדים היהודים כבני ערובה על מנת לגרום למורדים להיכנע - סילבה מסרב. מותו הבלתי צפוי של גאלוס גורם לפאלקו לשלוף אישור קיסרי המקנה לו את הזכות לשלוט בלגיון. סילבה כבר מתכנן את שובו לרומא, ופאלקו מוציא יהודים להורג עד שאלעזר וצבאו יאותו להיכנע. אלעזר נשבר בבית הכנסת ומתחנן לאלוהים לעזרה. לקול תחנוניה של שיבא, סילבה מחזיר לעצמו את הפיקוד על צבאו, פאלקו נאסר והטבח נפסק. הפסקת הטבח בזמן בו אלעזר התפלל בבית הכנסת, מקנה לו את אהדתם של האיסיים והם מבטיחים לו כי בעת הצורך הם ילחמו לטובתו.
עלילה > חלק רביעי

סילבה נפגש עם אלעזר במעלה ההר ומנסה להסביר את אירועי היום. אלעזר לא משתכנע ומסרב להיכנע. הפגישה מסתיימת ללא תוצאות כאשר סילבה מבחין בתהליכי התקרבות לדת אצל אלעזר - עניין שפוסל כל אפשרות למשא ומתן עמו. כמו כן ככל שהסוללה מתקדמת הנצורים מתחילים להילחץ, ומתגלים חיכוכים בין שיבא לסילבה, כאשר שיבא, למרות אהבתה, טוענת כי מעולם לא קיבלה את זכות הבחירה - להיות עם סילבה או לחזור לעמה. 
עם סיום בניית הסוללה, הרומאים שולפים את נשקם הסודי - את מגדל איל הניגוח שנבנה על מנת לשבור את חומות המבצר. אלעזר בהחלטה של רגע מחליט לבנות חומת עץ על גבי אזור הפגיעה העתידי. הרומאים מנגחים את חומת האבן אולם נתקלים בחומת העץ הבלתי שבירה. סילבה פוקד לשרוף את חומת העץ. הרוח המהתלת גורמת להפצת עשן סמיך על יושבי המגדל, והרומאים נסוגים ומתכננים את הפריצה למבצר למחרת בבוקר. אלעזר מבין כי למרות נסיגת הרומאים הקרב אבוד ובערב הוא אוסף את חייליו הבכירים ומודיע להם את כוונתו לגבי סיום הלחימה. תכנונו הוא שכל תושבי המחנה יתאבדו לבל יפלו חיים בידי הרומאים, הם מקבלים את דעתו באומץ. לאחר מכן מספר אלעזר לכל תושבי המבצר את תוכניתו, ומודיע להם כי נבחרו 10 אנשים שמוכנים לעזור לכל מי שיתקשה בביצוע המשימה. עם עזרתה של אשתו מרים, תושבי המבצר משתכנעים למרות הקושי הרב. במהלך הלילה סילבה מעניק לשיבא את חירותה לעשות את הבחירה לעשות כרצונה והיא בוחרת לנטוש את סילבה למרות אהבתה אליו.
בבוקר פורצים סילבה וחיליו למבצר ורואים כי הוא נטוש, אולם בבתים הם מגלים את גופות תושבי המבצר. סילבה רואה את גופתו של אלעזר ומשפחתו ומקונן עליו כחבר.
הסדרה מסתיימת עם שבועת האמונים של חיילי צה"ל בפסגת ההר עם הכתובת הנודעת "שנית מצדה לא תיפול".
שחקנים

| שחקן | תפקיד |
| --- | --- |
פיטר או'טול: פלביוס סילבה
פיטר שטראוס: אלעזר בן יאיר
ברברה קאררה: שיבא
אנתוני קווייל: רוביוס גאלוס
דייוויד וורנר: פומפיניוס פאלקו
טימותי וסט: אספסיאנוס קיסר
ג'וליה פגאנו: מרים
פול ל. סמית': גדעון
קלייב פרנסיס: אטיוס
וורן קלארק: פליניוס
קן האצ'יסון: פרונטו
מייטי מורפין פאוור ריינג'רס

| --- | --- |

פתיח התוכנית
 מבוסס על:  Kyōryū Sentai Zyuranger, Gosei Sentai Dairanger, Ninja Sentai Kakuranger 
 סוגה:  פעולה/הרפתקאות לילדים
 יוצרים:  חיים סבן ושוקי לוי
 שחקנים:  אוסטין סט. ג'ון (עונות 1-2) טווי טרנג (עונות 1-2) וולטר ג'ונס (עונות 1-2) איימי ג'ו ג'ונסון (עונות 1-3) דייוויד יוסט (עונות 1-3) ג'ייסון דייוויד פרנק (עונות 1-3) ג'וני יונג בוש (עונות 2-3) קארן אשלי (עונות 2-3) סטיב קרדנאס (עונות 2-3) קתרין סאתרלנד (עונה 3)
 מדבבים בעברית:  ראה פירוט
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קליפורניה 
 מספר עונות:  3 + מיני סדרה
 מספר פרקים:  145
 תוכנית המשך:  Masked Rider 
 הפקה
 חברת הפקה:  סבן אנטרטיינמנט 
 הפצה:  סבן קפיטל גרופ, נטפליקס 
 מוזיקה:  רון וסרמן 
 אורך פרק:  20 דקות, ללא פרסומות
 שידור
 רשת שידור:  Fox Kids
 רשת שידור בישראל:  ערוץ 2 (עונות 1–3)   ערוץ הילדים (עונות 2–3)
 תקופת שידור מקורית:  28 באוגוסט 1993 – 27 בנובמבר 1995
 קישורים חיצוניים
 דף התוכנית ב-IMDb
 
מייטי מורפין פאוור ריינג'רס (באנגלית: Mighty Morphin Power Rangers, "פאוור ריינג'רס משני צורה אדירים") היא סדרת טלוויזיה אמריקאית פופולרית לילדים, והיא המוצר הראשון של זיכיון "פאוור ריינג'רס". הסדרה בת 145 פרקים והופקה לטלוויזיה על ידי חברת "סבן אנטרטיינמנט" לערוץ Fox Kids בין השנים 1993 -1995. היא נוצרה על ידי צמד המפיקים הישראלים-אמריקאים חיים סבן ושוקי לוי, והתבססה על הסדרה היפנית "סופר סנטאי".
בעקבות הצלחת הסדרה, הופק והופץ בשנת 1995 סרט המבוסס עליה.
בשנת 2010 הוציאה חברת דיסני את 32 הפרקים הראשונים של העונה הראשונה מחדש בתוספת של שינויים דיגיטליים וקטעי מעבר בסגנון קומיקס.
ב-19 באפריל 2023 יצא בנטפליקס סרט בשם "פאוור ריינג'רס: מאז ולתמיד" לציון 30 שנה לסדרה ומאחד כמה משחקני הסדרה.
בישראל שודרה העונה הראשונה בערוץ 2 והעונה השנייה והשלישית שודרו בערוץ הילדים.
עלילה > העונה הראשונה (1993- 1994, 2010)

בגרסה הראשונה של התוכנית, מכשפה נבזית בשם ריטה ריפולסה מצליחה לחמוק מהמקום בו הייתה כלואה במשך 10,000 שנה ומנסה להשתלט על כדור הארץ בעזרת העוזרים שלה גולדאר, סקורפינה (עקרבית), פינסטר, סקוואד ובאבו, וצוות לוחמי החימרים שלה.
כדי למנוע ממנה לעשות זאת, זורדון ועוזרו "אלפא 5" בוחרים באופן אקראי חמישה תלמידי תיכון אמריקאיים (ג'ייסון, בילי, טריני, זאק וקימברלי) כדי להציל את העולם. זורדון מעניק להם את "ממירי הכח" אשר מאפשרים להם לשנות את צורתם לגיבורי-על לאחר אמירת סיסמה.
לכל ריינג'ר יש נשק ייחודי לו ורכב רובוטי ייחוד בצורת בעל חיים פרהיסטורי שנקרא "זורד". הרכבים מתלכדים ביחד ליצירת רובוט ענקי החמוש בחרב, שנקרא "מגה-זורד".
בכל פרק מתנהל קרב בין הפאוור ריינג'רס ובין מפלצות הנשלחות על ידי ריטה ריפולסה לכדור הארץ. בשלב מסווים כאשר המפלצת עומדת להפסיד ריטה משתמשת במקל הקסמים שלה על מנת להפוך את המפלצות למפלצות ענק. ברגע זה הפאוור ריינג'רס קוראים למגה-זורד אשר מופעל על ידם ומשתמשים בו כדי לחסל את אותן מפלצות ענק לתמיד.
במהלך העונה הראשונה מצטרף לתיכון תלמיד חדש, טומי אוליבר, נער בעל כישרון רב באמנויות לחימה אשר נבחר בידי ריטה להיות הריינג'ר הירוק אשר ילחם למענה כדי להשמיד את הפאוור ריינג'רס.
הריינג'רס מצליחים לבסוף לעצור את טומי ולשבור את הכישוף אותו הטילה ריטה על טומי והוא עובר לצד של הטובים כפאוור ריינג'ר. לאחר פגרה ארוכה של כמה פרקים, זורדון שוב מצרף את טומי לחבורה וביחד הם מנצחים את ריטה.
עלילה > העונה השנייה (1994 -1995)

לאחר שריטה נכשלה בהשמדת הפאוור ריינג'רס, מגיע ממימד אחר יצור בשם לורד זד אשר תופס את מקומה של ריטה כנבל הראשי בסדרה ומנסה בעצמו להשתלט על העולם ולהשמיד את הפאוור ריינג'רס.
לורד זד מחזיר את ריטה לכלא ממנו הצליחה להשתחרר בתחילת העונה הראשונה. הוא גם משפר את החימרים של ריטה והופך אותם לחזקים יותר.
הפאוור ריינג'רס משדרגים את הזורדים שלהם וטומי מאבד את כוחותיו של הריינג'ר הירוק לנצח בשל העובדה שבעונה הקודמת ריטה השתמשה בכישוף אשר שאב את כל כוחותיו של הריינג'ר הירוק. לבסוף טומי מקבל כוחות חדשים והופך לפאוור ריינג'ר חדש בצבע לבן והופך למנהיג החבורה במקומו של ג'ייסון.
במסע הארוך של הפאוור ריינג'רס נגד כוחות האופל של זד, ג'ייסון, זאק וטריני נבחרים לייצג את ארצם בשיחות שלום בשווייץ. בשל כך, הם נאלצים לוותר על ממירי הכוח שלהם ועל תפקידם כחלק מהצוות של הפאוור ריינג'רס. את מקומם של השלושה תופסים שלושה נערים חדשים - רוקי, אדם ועיישה.
בהמשך העונה, ריטה ריפולסה מצליחה לחזור לירח ולהשקות את לורד זד בשיקוי אהבה בעת שהוא ישן. זד מתאהב בריטה ומתחתן איתה, מה שמוביל לשיתוף כוחות מלא של השניים נגד הפאוור ריינג'רס.
עלילה > מייטי מורפין פאוור ריינג'רס - הסרט (1995)

סרט קולנוע באורך מלא. הפאוור ריינג'רס נמצאים בשיא כוחם אך הם מאוימים מצד יצור מיתולוגי בשם אייבן אוּז, מפלצת סגלגלה העשויה חומר סגלגל ודוחה הנקרא "אוּז" ומגעיל שנכלא לפני עידנים, אשר משתף כוחות עם לורד זד וריטה. הוא נעזר ביצורים העשויים מהאוּז כדי להשמיד את הפאוור ריינג'רס.
הוא חודר למפקדת הפאוור ריינג'רס והורס אותו לגמרי, ותוך כדי הורס גם את מתחם הכוח של זורדון ומשאיר אותו חסר אונים. הפאוור ריינג'רס מגלים זאת והם נותרים חסרי כוחות, הם מצליחים לנצל את שארית כוחות המפקדה כדי להטיסם לכוכב פידוס, שם ימצאו מכשפה רבת עוצמה שתשלח אותם למסע מסוכן להחזיר את הכוחות שלהם.
בינתיים, אייבן אוז שולט בטירתו של זד, ובמבוגרי העיר בעזרת האוז והם משמשים כעבדיו, ובונים לו שני רובוטים חזקים שמקור כוחם הוא אוז.
הפאוור ריינג'רס חוזרים אל כדור הארץ ומגלים את החורבן שאייבן אוז זרע ומצליחים לשקם את מפקדת הפאוור ריינג'רס ובכך גם את מרכז כוחו של זורדון, את אלפא ואת כל מרכזי הבקרה.
הריינג'רס יוצאים לעיר כדי להתעמת עם אייבן אוז ומשתמשים במגה-זורדים חדשים כדי להביס את אייבן אוז והרובוטים שלו.
הריינג'רס מנצחים את אייבן אוז והשקט שב לעיר.
עלילה > העונה השלישית (1995)

זד וריטה שוב נכשלו בהשמדתם של הפאוור ריינג'רס. ממימד אחר מגיח יצור ושמו "ריטו רבולטו", אחיה של ריטה. ריטו מביא לריטה וזד הפתעה - יצורים חזקים יותר מהחימרים - "הטנגות", ציפורים גדולות שצורחות כמו עורבים בעלות עוצמה חזקה ביותר שמסוגלות להביס את הריינג'רס.
ריטו אשר מעוניין להשמיד את הריינג'רס מחליט שלא לשלוח מפלצת אלא להכין להם מלכודת ומצליח בסופו של דבר להרוס את הזורדים אשר כושלים במהלך הלחימה. בעקבות כך זורדון מודיע שכל כוחותיהם המיוחדים של הריינג'רס נעלמו אבל אלפא מודיע שיש סוג של גורם אחד שיכול להשיב לריינג'רס את כוחותיהם. הריינג'רס משוגרים למדבר שם הם מוצאים מערה אשר מובילה אותם לתוך מקדש עתיק בו הם פוגשים לוחם נינג'ה ששמו נינג'ור. הוא ידע שהם נבחרו להיות הפאוור ריינג'רס. הוא עורך להם טקס מיוחד ומעניק להם את כוח הנינג'ה (לא קשור לעונה 11) מחזיר להם את הכוחות ומביא להם סמלי חיות אחרים, זורדים חדשים ואפילו אופנועי כרישים.
בהמשך, בעקבות ההחלטה של קימברלי לעזוב לפלורידה בעקבות משלחת ספורט בהתעמלות קרקע, קימברלי נאלצת להיפרד מחבריה ולהעניק את ממיר הכוח שלה למישהי אחרת. לבסוף היא מעניקה את הממיר שלה לקאת'רין (קאט) היילארד, מהגרת חדשה מאוסטרליה.
עלילה > פאוור ריינג'רס חייזרים (1996)

הערה: עונה זו נחשבת כחלק מהעונה השלישית של המייטי מורפין פאוור ריינג'רס.
בעונה זו חמישה חייזרים מגיעים לכדור הארץ ומגלים שהם לא עומדים לחיות שם עוד הרבה זמן בגלל שהם יצורים ימיים והסביבה בכדור הארץ לא מתאימה להם.
אבא של ריטה, אדון הרשע, מצליח להפוך את הריינג'רס לילדים. בעקבות כך זורדון שולח את הריינג'רס הצעירים למצוא את גבישי הזיאו כדי לחזור לצורתם. לאחר שהם חוזרים לצורתם המקורית, הסדרה המקורית מסתיימת ומתחילה סדרת ההמשך, "פאוור ריינג'רס זיאו".
עלילה > פאוור ריינג'רס: מאז ולתמיד

סרט שיצא ב-19 באפריל 2023 ברשת "נטפליקס". הסרט מתחיל כשהחבורה המקורית נלחמת בריטה ששבה לחיים ולבשה גוף קיברנטי, בעת ניסוי של בילי לאחר שהקים מרכז בקרה חדש, באמצעות חברה שבבעלותו, על מנת להשיב את זורדון לחיים. ריטה משיבה לחיים גם את המינוטאור והלטחש בגוף קיברנטי חדש ומחייה את צבא החיימרים המקוריים שלה. בעת המתקפה, ריטה הורגת את טריני וזאק מחליט לאמץ את ביתה, מין. כמו כן ריטה שובה את קימברלי, ג'ייסון וטומי. ובילי וזאק, ביחד עם אלפא 9 מביאים את קטרין ואת רוקי. ובהמשך, מין הופכת לריינג'רית הצהובה השלישית ומצטרפת למלחמה.
הדמויות והשחקנים > צוות הפאוור ריינג'רס

ג'ייסון לי סקוט (אוסטין סט. ג'ון) – ריינג'ר הטירנוזאורוס האדום המקורי, והמנהיג הראשון של החבורה. המומחה ביותר מבין החבורה באמנויות לחימה.
זאקארי "זאק" טיילור (וולטר ג'ונס) – ריינג'ר המסטודון השחור המקורי.
בילי קרנסטון (דייוויד יוסט) – ריינג'ר הטריצרטופס הכחול וריינג'ר הנינג'ה הכחול. החזיק בתפקיד למשך התקופה הארוכה ביותר, ונחשב לחכם ולביישן שבחבורה. מנהיג הריינג'רס ב"פאוור ריינג'רס: מאז ולתמיד". שב ל"פאוור ריינג'רס זעם קוסמי" שבה הוא משמש כמנטור שלהם.
טריני קוואן (טווי טרנג) – ריינג'רית נמר שן-חרב הצהובה המקורית והיא כמעט היחידה שמבינה את בילי שהוא מדבר בשפה גבוהה. נהרגה ב"פאוור ריינג'רס: מאז ולתמיד".
קימברלי הארט (איימי ג'ו ג'ונסון) – ריינג'רית הפטרודקטיל הוורודה וריינג'רית הנינג'ה הוורודה המקורית. היא חובבת קניות ובקטע של טומי.
טומי אוליבר (ג'ייסון דייוויד פרנק) – ריינג'ר הדרקון הירוק, ריינג'ר הנמר הלבן וריינג'ר הנינג'ה הלבן. בהתחלה ריטה השתלטה עליו והוא היה רע, אבל הריינג'רס הסירו את הכישוף והוא הפך לטוב. כוחו הירוק היה זמני, אבל לאחר זמן מה הוא קיבל כוחות חדשים של הריינג'ר הלבן והפך למנהיג הריינג'רס. החזק שבחבורה.
רוקי דה-סאנטוס (סטיב קרדנאס) – ריינג'ר הטירנוזאורוס האדום השני וריינג'ר הנינג'ה האדום. מחליף את ג'ייסון.
אדם פארק (ג'וני יונג בואש) – ריינג'ר המסטודון השחור השני וריינג'ר הנינג'ה השחור. מחליף את זאק.
אעיישה קמפבל (קרן אשלי) – ריינג'רית נמר שן-חרב הצהובה השנייה וריינג'רית הנינג'ה הצהובה. מחליפה את טריני וחברה טובה של קימברלי.
קת'רין "קאט" הילארד (קתרין סאתרלנד) – מהגרת חדשה מאוסטרליה שמנסה להתחבר לחבורה, ריטה וזד השתלטו עליה, וגרמו לה לקחת את הכוח הוורוד, אבל היא טובה בסוף והופכת לריינג'רית הנינג'ה הוורודה השנייה שמחליפה את קימברלי.
מין קוואן (צ'ארלי קרש) – ריינג'רית נמר שן-חרב הצהובה השלישית. בתה של טריני ובתו המאומצת של זאק. הופיעה בסרט הטלוויזיה "פאוור ריינג'רס: מאז ולתמיד". קיבלה את כוחות הריינג'ר שלה באמצעות המתמר של אימה המנוחה, לאחר שריטה (בגרסה הקיברנתית שלה) הרגה אותה. הופיעה בפרק האחרון של "פאוור ריינג'רס זעם קוסמי".
הדמויות והשחקנים > זורדים > דינו-זורד

טירנוזאורוס אדום דינו-זורד (ג'ייסון/רוקי).
מסטודון שחור דינו-זורד (זאק).
טריצרטופס כחול דינו-זורד (בילי).
נמר שן-חרב צהוב דינו-זורד (טריני/מין).
פטרודקטיל וורוד דינו-זורד (קים/קאט).
דרקון ירוק דינו-זורד (טומי/ג'ייסון).
טייטנוס לבן דינו-זורד ההובלה (טומי/ג'ייסון).
הדמויות והשחקנים > זורדים > רעם-זורד

דרקון אדום רעם-זורד (ג'ייסון/רוקי).
אריה ירוק רעם-זורד (זאק/אדם).
חד-קרן כחול רעם-זורד (בילי).
גריפין צהוב רעם-זורד (טריני/אעיישה).
ציפור-אש וורוד רעם-זורד (קים).
נמר לבן רעם-זורד (טומי).
טור רעם-זורד ההובלה (טומי/ג'ייסון).
הדמויות והשחקנים > זורדים > נינג'ה-זורד

קוף אדום נינג'ה-זורד (רוקי).
צפרדע שחור נינג'ה-זורד (אדם).
זאב כחול נינג'ה-זורד (בילי).
דוב צהוב נינג'ה-זורד (אעיישה).
עגור וורוד נינג'ה-זורד (קים/קאט).
בז לבן נינג'ה-זורד (טומי).
הדמויות והשחקנים > זורדים > שוגון-זורד

שוגון-זורד האדום (רוקי/אאוריקו).
שוגון-זורד השחור (אדם/קורקוס).
שוגון-זורד הכחול (בילי/ססטרו).
שוגון-זורד הצהוב (אעיישה/טידאוס).
שוגון-זורד הלבן (טומי, קאט/דלפין).
הדמויות והשחקנים > זורדים > באטל-בורגס

באטל-בורג האדום (אאוריקו).
באטל-בורג השחור (קורקוס).
באטל-בורג הכחול (ססטרו).
באטל-בורג הצהוב (טידאוס).
באטל-בורג הלבן (דלפין).
הדמויות והשחקנים > מגה-זורדים > דינו-זורד (עונה 1)

דינו מגה-זורד (טירנוזאורוס, טריצרטופס, מסטודון, נמר שן-חרב, פטרודקטיל).
דינו מגה-זורד (מצב טנק) (טירנוזאורוס, טריצרטופס, מסטודון, נמר שן-חרב).
זורד דרקון ירוק (מצב לוחם) (טריצרטופס, מסטודון, נמר שן-חרב, דרקון).
זורד מגה-דרקון (טירנוזאורוס, טריצרטופס, מסטודון, נמר שן-חרב, פטרודקטיל, דרקון).
דינו אולטרה-זורד (טירנוזאורוס, טריצרטופס, מסטודון, נמר שן-חרב, פטרודקטיל, דרקון, טייטנוס).
הדמויות והשחקנים > מגה-זורדים > רעם-זורד (עונה 2)

זורד דרקון אדום (מצב לוחם).
זורד נמר לבן (מצב לוחם).
רעם מגה-זורד (דרקון,חד-קרן, אריה, גריפין, ציפור-אש).
רעם מגה-זורד (מצב תקיפה) (דרקון,חד-קרן, אריה, גריפין, ציפור-אש).
זורד מגה-נמר (חד-קרן, אריה, גריפין, ציפור-אש, נמר).
טור רעם-זורד ההובלה (מצב לוחם) (דרקון,טור).
רעם אולטרה-זורד (דרקון,חד-קרן, אריה, גריפין, ציפור-אש, נמר,טור).
הדמויות והשחקנים > מגה-זורדים > נינג'ה-זורד (עונה 3)

נינג'ה מגה-זורד (קוף, זאב, צפרדע, דוב, עגור).
נינג'ה בז מגה-זורד (קוף, זאב, צפרדע, דוב, עגור,בז).
נינג'ה אולטרה-זורד (קוף, זאב, צפרדע, דוב, עגור,בז, טייטנוס)
נינג'ור (מצב קרב).
הדמויות והשחקנים > מגה-זורדים > שוגון-זורד (עונה 3 + עונת החייזרים)

שוגון מגה-זורד (קוף קדום, זאב קדום, צפרדע קדום, דוב קדום, עגור קדום).
שוגון בז מגה-זורד (קוף קדום, זאב קדום, צפרדע קדום, דוב קדום, עגור קדום,בז).
שוגון אולטרה-זורד (קוף קדום, זאב קדום, צפרדע קדום, דוב קדום, עגור קדום,בז, טייטנוס).
הדמויות והשחקנים > הטובים

זורדון - (קול על ידי בוב מנהאן/דייוויד פילדינג): ישות תוכן בין ממדית מחלל החיצון שהיה לשעבר מכשף חזק נגד המכשפה הגלקטית ריטה עד שהיא שמה עליו כישוף ללכוד אותו בכלא פיתול הזמן, הוא האנרגיה של כוחותיהם של הפאוור ריינג'רס ושל מרכז הבקרה. בפרק הפיילוט הוא נקרא זולתר. בעונת המגה פורס מתגלה כי היה לו חניך בשם גוסיי שהוא סוג של טוטם בין ממדי כמו זורדון.
אלפא 5 - (קול על ידי ריצ'רד סטיבן הורביץ): רובוט אלפא מדגם 5 ועוזרו הנאמן של זורדון, תמיד מרגיש בודד ומאוד סקרן איך בני אדם חיים. פרק ספיישל בכיכובו שהופיע בקלטות הווידאו בלבד נקרא "חג המולד הקסום של אלפא".
באלק וסקאל - (פול שרייר השני & ג'ייסון נברי): צמד בריונים לא-יוצלחים באנג'ל גרוב, שבעונה ראשונה הם מציקים לחבורה, בעונה השנייה הם רוצים לדעת לגבי זהותם של הפאוור ריינג'רס אך הם תמיד נכשלים, ובעונה השלישית הם נרשמים לאקדמיה לשוטרים ומסיימים אותו בהצטיינות. מופיעים ב"פאוור ריינג'רס מאז ולתמיד" בהופעת קמע בשלט פרסומת לכריך. בתרגום הישן, שיצא עם שידור הסדרה בישראל בשפת המקור, הם נקראו "גולמן" ו"גולגולת".
ארני - (ריצ'רד גנל): מנהל הקפיטריה באנג'ל גרוב. אימן את טומי, באחד הפרקים, לבחינות לנבחרת הרוגבי של אנג'ל גרוב.
קווגמייר - (קווין תומפסון): אישון קסום שחי על אי האשליות (אי של ריטה שאליו נשלחו הריינג'רס בפרק הכפול "אי האשליות").
נינג'ור -(קול על ידי קים שטראוס): לוחם נינג'ה שעוזר לריינג'רס נגד המפלצות של ריטה וזד. יכול להגדיל את עצמו, וכן לשנות את מצב הקרב שלו כשהוא מתעצבן במצב הענקי שלו. כלי התחבורה שלו זה ענן.
פרד קולמן - (ג'יימי קרופט): ילד שמופיע ביקום של הסרט של הפאוור ריינג'רס. חי עם אביו וחולם להיות ריינג'ר. גילה שאביו כושף על ידי האוז שאיוון חילק לילדים בפארק השעשועים (כאשר הוא שכנע אותם שהאוז הוא למעשה שעשוע). בהמשך, לאחר שאיוון הורה למבוגרי העיר המכושפים להתאבד בקפיצה לתוך התהום, הוא שכנע את צעירי העיר לעזור לו לשבור את הכישוף שאיוון הטיל על ההורים.
פאוור ריינג'רס חייזרים - (Alien Rangers): חמישה ריינג'רס חייזרים שנשלחו מכוכב אקוויטר לכדור הארץ כדי לעזור לזורדון ולפאוור ריינג'רס לאחר שהם נהפכו לילדים נגד המפלצות של ריטה וזד. הזורדים שלהם הם השוגון זורד (עד סוף עונת החייזרים) והבאטל בורגס.
דולציה - (גבריאל פיצפטריק): לוחמת שחיה בכוכב הלכת פיידוס. מכרה ותיקה של זורדון וככל הנראה בת גילו. ביקום של הסרט היא זו שהעניקה לריינג'רס את כוחות הנינג'ה שלהם.
מר קפלן (הנרי קאנון): מנהל התיכון שבו הריינג'רס לומדים. בעל פאה נוכרית. כיכב בין עונות המייטי מורפין לעונת הטורבו.
גברת אפלבי (רויס הרון): המחנכת את הריינג'רס. כיכבה בין עונות המייטי מורפין לעונת הטורבו.
הנסיך דסק/כוח המסכה (טד ז'אן רוברטס): נסיך הכוכב אדנויי. בעל מתמר משלו שיכול לשנות את עצמו לגיבור העל "כוח המסכה (או הפרש במסכה, תלוי בתרגום)", שבו פגשו הריינג'רס בתחילת העונה השלישית (למעט קימברלי שהייתה מצוננת באותה עת) בהרפתקה שלהם על אותו כוכב (כאשר הפרק הכפול נועד לקדם את העונה השלישית עצמה, את הסדרה "כוח המסכה" שעלתה באותה תקופה ואת הקלטת של טומי ללימוד אומנות הקרטה).
אנג'לה (רנה גריגס):  מושא אהבתו של זאק בעונה הראשונה. נהיו זוג לקראת סופה. ואחרי זה לא נראתה יותר.
אלפא 8:  רובוט שהופיע בסרט "פאוור ריינג'רס :מאז ולתמיד". בעת הניסוי של בילי הוחזרה ריטה והשתמשה בגופו בשביל הגוף הקיברנטי שלה.
אלפא 9: רובוט שהופיע בסרט "פאוור ריינג'רס :מאז ולתמיד". משמש כעוזרו של בילי במרכז הבקרה החדש.
הדיבוב העברי

הפרקים הראשונים שודרו בדיבוב לעברית בערוץ 2 ולאחר מכן פרקים דובבו רק בקלטות וידאו. בקלטות אלו דובבו כמעט כל פרקי העונה הראשונה, כמה פרקים מהעונה השנייה, והסרט.
בגרסה העברית השתתפו בדיבוב הדמויות:
יואל לרנר (ג'ייסון)
מומי לוי (זאק, באבו)
אורי הוכמן (בילי)
דורית פלד הרפז (טריני)
מיכל צפיר (קימברלי)
שי זורניצר (זורדון ובאלק החל מפרק 13, טומי החל מפרק 31)
יונתן פריזס (רוקי)
הראל קלמרו (אדם)
סיון שביט (עיישה, אלפא, סקורפינה)
אילן וייל (זורדון ובאלק ב-12 הפרקים הראשונים)
ענת גבע (ריטה רפולסה)
גיורא קנת (לורד זד, סקוואט, סקאל, איוואן אוז- האויב מהסרט)
ניר פרידמן (גולדאר, ארני)
מוטי דיכנה (פינסטר, מורדאנט, המפלצות של ריטה/לורד זד)
יובל סגל (פרד- אחד מגיבורי הסרט)
מיכל ינאי (תמרה- אורחת בעונה השנייה, תפקיד שאותו שיחקה גם בגרסה המקורית)
זזי שביט (דולסיה- גיבורה אורחת בסרט)
ראו גם

פאוור ריינג'רס
הערות שוליים

↑  שמבוסס על הסדרה היפנית סופר סנטאי
↑  כנראה שם הסדרה בא מהקריאה "It's Morphin' Time!" שפירושה "זה הזמן לשינוי צורה!"
| פאוור ריינג'רס |
| --- | --- | --- |
| סדרות | מייטי מורפין פאוור ריינג'רס (1-3) (חייזרים (אנ') (3.5)) • זיאו (4) • טורבו (5) • בחלל (6) • הגלקסיה האבודה (7) • צוות הצלה (8) • כוח הזמן (9) • כוח הסערה (10) • סופת הנינג'ה (11) • עוצמת הדינוזאור (12) • כח דלתא בחלל (13) • כוח מיסטי (14) • מבצע הילוך על (15) • זעם הג'ונגל (16) • סיבובים לדקה (17) • סמוראי/סופר סמוראי (18-19) • מגה פורס/סופר מגה פורס (20-21) • דינו צ'ארג'/דינו סופר צ'ארג' (22-23) • פלדת הנינג'ה/סופר פלדת הנינג'ה (24-25) • ביסט מורפרס (26-27) • דינו זעם  (28-29) • זעם קוסמי (30) |  |
| סרטים | פאוור ריינג'רס - הסרט (1995) • פאוור ריינג'רס טורבו - הסרט (1997) • פאוור ריינג'רס (2017) |  |
| אחר | סופר סנטאי |  |
חמשת חברי צוות הפאוור ריינג'רס המקוריים. מימין לשמאל: בילי, קימברלי, ג'ייסון, טריני, וזאק